ทำความเข้าใจกับการออกแบบเขตเลือกตั้งแบบ Gerrymandering
ในขณะที่เรากำลังไปสนใจกับข่าวบันเทิง เรื่อง Madam Secretary กัน.ดิฉันไปเห็นการโพสต์กันตอนเช้า เกี่ยวกับเรื่อง การใช้อำนาจด้วย ม.44 เพื่อให้ทาง กกต ออกแบบเขตเลือกตั้งใหม่ได้โดยไม่ต้องฟังเสียงประชาชนแต่อย่างใด ภาพประกอบมาจากเพจของ เรื่องเล่าเช้านี้ พออ่านเสร็จ ทำให้นึกถึงเรื่องของ Gerrymandering ขึ้นมาทันที (อ่านว่า เจอร์รี่ แมนเดอร์ริ่ง) ซึ่งแปลเป็นภาษาไทยว่า หรือ การแบ่งเขตเลือกตั้ง เพื่อที่จะให้พรรคของตนเองเชียร์อยู่ ได้เปรียบหรือเป็นฝ่ายชนะขึ้นมาต้นตอของเรื่องนี้ มาจากผู้ว่าการรัฐชื่อนาย Elbridge Gerry ของรัฐ Massachusetts ทำการผ่านกฎหมาย เพื่อเปลี่ยนแปลงเขตการเลือกตั้งขึ้นมาใหม่ เพื่อให้พรรคชื่อว่า Democratic-Republican เป็นพรรคชนะการเลือกตั้งวุฒิสภาในรัฐของตนเมื่อปี ค.ศ. 1812วิธีการของ Governor Gerry ในเวลานั้น เป็นเรื่องที่แหวกแนวมากๆ จนมีการนำเอาชื่อของเขา มาสนธิกับ สัตว์ในนิยายชื่อ Salamander ซึ่งมีความผูกพันเกี่ยวกับแม่มดหมอผีและเวทมนต์ต่างๆ รวมท้้งรูปร่างของเขตการเลือกตั้ง กลายเป็นรูปคล้ายๆ สัตว์ประหลาดในตำนานอีกด้วย ก็เลยกลายเป็นการใช้คำว่า Gerry + mander เข้าไป ด้วยการตัดคำว่า Sala ออก ก็เลยกลายเป็นเรื่องของ Gerrymander ไปโดยปริยาย----------------------------------------------------การออกแบบเขตเลือกตั้งตามรูปประกอบ ได้ถูกนำมาใช้กันอย่างแพร่หลายในแทบทุกรัฐของสหรัฐอเมริกา ซึ่งกลายเป็น ความได้เปรียบ ของผู้ครองตำแหน่ง หรือ incumbent เพราะประชาชนในเขตเลือกตั้งต่างๆ มีโอกาสอยู่แล้วที่จะเลือกผู้ครองตำแหน่งอยู่ต่อไปอีกสมัยหนึ่ง และก็ทราบกันดีกว่า ความได้เปรียบเหล่านี้ สามารถนำมาใช้เป็นประโยชน์กับฝ่ายตนเองโอกาสที่ผู้ท้าชิงตำแหน่งจะได้รับชัยชนะในการเลือกตั้ง สส (House of Representatives) ของ US ในแต่ละเขต มีน้อยกว่า 50% จากการเลือกตั้งทุกครั้ง เพราะผู้ครองตำแหน่ง จะได้รับคะแนนจากประชาชนที่ชื่นชอบตนเองอยู่เป็นทุนอยู่แล้ว (ถ้าไม่มีเรื่องฉาวโฉ่ หรือ ห่วยแตกจริงๆ ผู้คนเขาก็ กา ให้ เพราะทำหน้าที่ผู้แทนได้ดี มีผลงานให้ประจักษ์ อย่างนี้เป็นต้น)การแบ่งเขตการเลือกตั้งใน US ไม่เหมือนกับของไทย เพราะทางไทย อาจจะกลายเป็น ตำบล อำเภอ กันได้ไม่ยากนัก แต่การเปลี่ยนเขตเลือกตั้งของ US เป็นเรื่องที่ทำกันอย่าง แย่มากๆ แบบ หน้าด้านๆ กันในหลายรัฐ----------------------------------------------------อย่าลืมว่า เขตเลือกตั้งในแต่ละรัฐ อาจจะมีเป็นของ สส ของ US Congress และของ State Congress ด้วย การแบ่งเขตก็คล้ายๆ กัน อาจจะทับกันอยู่เสียด้วยซ้ำไป รัฐแต่ละรัฐจัดการแบ่งเขตเลือกตั้งกันเองถ้ายังไม่เข้าใจ ก็ขอสมมติง่ายๆ ว่า ประเทศไทยเป็นหนึ่งรัฐ และมีเขตเลือกตั้งอยู่ 5 ภาค (ภาคเหนือ ภาคอิสาน ภาคกลาง ภาคตะวันออก และภาคใต้) แต่ละภาคมีตัวแทนหนึ่งคน เป็น สสประชาชนส่วนใหญ่ไปลงคะแนนภาคเหนือกัน จนท่วมท้นให้กับ สส พรรค A แต่ภาคอิสานเอง พรรค A ไปแพ้ พรรค B อยู่ไม่กี่ร้อยค่ะแนน และภาคกลางนั้น พรรค B ชนะขาดลอย----------------------------------------------------การใช้ Gerrymandering คือ การเปลี่ยนเขตเลือกตั้งใหม่ในเขตภาคอิสาน เพื่อช่วยเหลือให้พรรค A สามารถชนะการเลือกตั้งได้ในอนาคต เราจะเห็นว่า พรรค A ได้ สส หนึ่งคน แต่พรรค B ได้ สส 2 คน จากการเลือกตั้งครั้งล่าสุดการเปลี่ยนเขตเลือกตั้งเพื่อช่วยพรรค A คือ การขยายพื้นที่ของภาคอิสาน มาคลุมอยู่ในภาคกลาง ด้วยการนำเอาข้อมูลที่เห็นว่า ฝ่ายที่เลือกพรรค A จับกันเป็นกลุ่มก้อนอยู่แถบไหนบ้าง จากนั้น ก็ทำการออกแบบ สร้างเล้นเขตเลือกตั้งใหม่ ให้พื้นที่ กินเข้ามาในเขตที่คนเลือกพรรค A กัน (ในภาคกลาง)แต่มันก็จะมี Give and Take อยู่ คือ พรรค A จะได้คะแนนเพิ่ม และทางการจะเห็นว่า ต้องโยนคะแนนไปให้ พรรค B สำหรับภาคกลางที่ชนะขาดลอยเช่นกัน คือ วาดเส้นไปยังพื้นที่ ที่มีคะแนนเสียงของพรรค B คลุ่มอยู่แล้ว ก็ให้ชนะขาดกันไปเลยBottom line คือ ผลการเลือกตั้งในอนาคตนั้น แทนที่พรรค A จะได้ สส คนเดียว ะมีโอกาสได้ สส สองคน (จากคะแนนเพิ่มมาจากการแบ่งเขตเลือกตั้งใหม่)ส่วน พรรค B ก็ได้ สส เก่า เป็นทุนเดิมอยู่แล้ว เพียงแต่คะแนนมากขึ้นในเขตเก่าหรือภาคเก่าเท่านั้นเอง (คะแนนพื้นที่เดิม + คะแนนที่ได้จากพื้นที่ที่เปลี่ยนเขตเลือกตั้งใหม่)----------------------------------------------------ท่านลองสังเกตรูปที่นำมาลง ก็คงจะเข้าใจแล้วว่า ทำไม พื้นที่ที่มีประชากรเป็น น้ำเงิน ถึงสามารถแพ้การเลือกตั้งได้ ที่เป็นเช่นนี้ เพราะมีการนำเอาการปฏิบัติแบบ Gerrymandering เข้ามาบังคับใช้นั่นเอง ด้วยการเปลี่ยนแปลง แบ่งเขตเลือกตั้งใหม่เสียเลย----------------------------------------------------อย่าลืมว่า สัดส่วนของ ประชาชนในพื้นที่รวม (ของเขตเลือกตั้ง) มีอิทธิพลในการ แบ่งเขตเลือกตั้งด้วยสมมติตามตัวอย่างที่กล่าวไว้ คือ เขตการเลือกตั้งของภาคอิสาน ทำให้พรรค A แพ้คะแนนไปประมาณ 500 เสียง องค์กรที่มีอำนาจแบ่งเขตการเลือกตั้งใหม่ สามารถย้ายเขตหรือตำบล หมู่บ้านอื่นๆ เข้ามาผนวก จากภาคกลาง (ที่ทราบว่า ลงคะแนนให้พรรค A) จนกระทั่งมั่นใจว่า มีคะแนนเสียงอย่างน้อยเพิ่มขึ้นอีกเกือบเท่าตัว (อันนี้ถือว่าเป็น การ Take)เมื่อมีการ Take เกิดขึ้น ก็ต้องมีการ Give เพื่อให้สมดุลกับที่ Take มา ก็จะมีการเปลี่ยนแปลงเขตการเลือกตั้งในภาคอิสาน ซึ่งเลือกพรรค B อยู่แล้ว ให้แทนเพราะฉะนั้น ในการเลือกตั้งครั้งต่อไป โอกาสที่พรรค A จะชนะในภาคอิสาน จะมีมากขึ้น เพราะคะแนนจะเทมาอยู่ที่พรรค A แทน เนื่องจากไปอยู่เขตการเลือกตั้งใหม่ ส่วนภาคกลางนั้น พรรค B ก็จะชนะแบบขาดลอย เพราะได้คะแนนเพิ่มจากการเปลี่ยนแปลงเขตการเลือกตั้งนี่เป็นยุทธวิธีของเรื่อง การ Lose the battles but win the war คือ ยอมแพ้ สงครามย่อย แต่ชนะสงครามใหญ่แทน----------------------------------------------------ถ้าถามดิฉันว่า การใช้ Gerrymandering ในการเลือกตั้งของไทย จะมีผลประโยชน์อะไรบ้าง?อย่างแรกที่ควรจะทราบคือ ต้องไปหาข้อมูลเก่า โดยเฉพาะในเขตตำบลหรืออำเภอในพื้นที่ ที่มีผลคะแนนการเลือกตั้งที่สูสีกัน คือ ฝ่ายที่ชนะ ไม่ได้ชนะด้วยคะแนนมากเท่าไรนักการวิจัยเรื่องนี้ เกิดขึ้นได้ ถ้าดูว่า ในแต่ละเขตแต่ละตำบล ของ แต่ละอำเภอว่า มีคะแนนออกมาแบบไหนบ้าง สมมติว่า มีคะแนนชนะกันแบบขาดลอย ประเภท ยกตำบลหรือยกอำเภอ แล้ว ดิฉันคิดว่า คงจะไม่มีการนำเอาเรื่องของ Gerrymandering มาใช้ เพราะมันไม่ช่วยอะไรได้เท่าไรนักการปฎิบัติแบบ Gerrymandering จะใช้ได้ดี ก็เมื่อมีคะแนนสูสีกันเกิดขึ้นในการเลือกตั้งครั้งล่าสุด การออกแบบเขตเลือกตั้งใหม่ จะช่วยเหลือผู้สมัครที่เคยแพ้มาก่อน ให้กลายเป็นผู้สมัครที่มี สิทธิ์ลุ้น ว่ามีโอกาสที่จะชนะการเลือกตัังได้ยกตัวอย่างที่กล่าวไว้เบื้องต้น คือ เขตที่ชนะอยู่แล้ว จะได้คะแนนเพิ่มมากขึ้น แต่เขตที่สูสี อาจจะกลับมาแพ้ได้----------------------------------------------------คือ การออกแบบการแบ่งเขตการเลือกตั้งว่า จะทำอย่างไร และพรรคไหนจะชนะ ทั้งๆ ที่ประชากรผู้มีสิทธิ์ออกเสียงเลือกตั้งนั้น ส่วนใหญ่เป็นสีน้ำเงิน และการออกแบบ ก็สามารถทำให้ พรรคสีแดง ซึ่งเสียเปรียบจากจำนวนคน มีโอกาสที่จะ ตีเสมอ และสามารถทำให้เขตที่จะแพ้ กลายเป็น การลุ้น (Swing) ได้เช่นกันเรื่องนี้ ไม่จำเป็นว่า ประชากรในเขตมีเท่าไร ถ้าออกแบบเขตเลือกตั้งได้ดี ผลจะเป็นอย่างที่ตนเองต้องการ ถึงแม้ว่า ฝ่ายตรงข้าม จะมีประชากรมากกว่าก็ตาม----------------------------------------------------อ้างอิง: ตามภาพ ในการเลือกตั้งของ กทม มีบางเขต อย่างเขต 10 มีนบุรี กับ เขต 11 ลาดกระบังสมมติว่า มีการใช้ Gerrymandering เกิดขึ้น เพื่อให้ พรรคสีแดงชนะ เพราะแพ้กันอยู่แค่ 1500 คะแนน ก็จะมีการ เปลี่ยนเขตเลือกตั้ง ให้รวมพื้นที่บางส่วนของเขต11 (ลาดกระบัง) เข้ามาด้วย ซึ่งพรรคสีแดงชนะมากกว่า 13000 คะแนนในการเลือกตั้ง ครั้งล่าสุดเมื่อใช้วิธีนี้แล้ว โอกาสที่พรรคสีแดงจะได้คะแนนเพิ่มในการเลือกตั้งต่อไปในเขต 10 ก็จะมีมากขึ้น จนอาจจะชนะคู่แข่งเก่าได้----------------------------------------------------สถิติการเลือกตั้งครั้งล่าสุด เป็นเรื่องสำคัญมากๆ ว่า พรรคใดได้คะแนนเสียงเท่าไร และในแต่ละหน่วยเลือกตั้ง มีคะแนนแพ้ชนะกันเท่าไร นี่คือ ตัวจักรสำคัญในการเปลี่ยนแปลงเขตเลือกตั้ง เพื่อให้ความได้เปรียบของพรรคหนึ่ง เข้ามาแทนพื้นที่ของอีกพรรคหนึ่งเรื่องที่เขียนนี้ ก็เพื่อให้เป็นความรู้กันนิดหน่อยว่า Gerrymandering เกิดขึ้น เพื่อช่วยเหลือ ผู้ที่ครองตำแหน่งอยู่ก่อนหน้า การที่ผู้ท้าชิงจะชนะการเลือกตั้งครั้งต่อไปได้ ก็จะต้องใช้ยุทธวิธีและกลยุทธอย่างสุดฤทธิ์ เพื่อให้ประชาชน การบัตรเลือกตั้งให้ เนื่องจากการที่จะ พลิกชนะ นั้น เป็นเรื่องที่ยากมากๆส่วนการเลือกตั้งสมาชิกวุฒิสภาหรือของผู้ว่าการรัฐ เราใช้ popular votes อยู่แล้ว ซึ่งเขตแดนของรัฐต่างๆ ก็เป็นเรื่องที่ ตายตัว ไม่ต้องมีเรื่องแบบ Gerrymandering แต่อย่างใด----------------------------------------------------เพราะฉะนั้น เพื่อนๆ ผู้รักประชาธิปไตย ควรจะเน้นความสนใจในเรื่องนี้กันหน่อยว่า การออกแบบเขตเลือกตั้งใหม่นี้ จะเปลี่ยนแปลงไปจากของเก่ามากน้อยสักแค่ไหนในแต่ละพื้นที่เดิมและโดยเฉพาะ เรื่องที่ไม่ต้องไป แคร์ กับเสียงของประชาชนเท่าไรนักก็ขอเสนอข้อคิด ในเช้าวันอาทิตย์อันสดใส ดิฉันขอตัวไปพักต่อนะคะ เพราะใช้เวลาหน้าคอมพ์เกินกว่าที่แพทย์สั่งไว้แล้วHave a great weekend ค่ะ 
ในขณะที่เรากำลังไปสนใจกับข่าวบันเทิง เรื่อง Madam Secretary กัน.ดิฉันไปเห็นการโพสต์กันตอนเช้า เกี่ยวกับเรื่อง การใช้อำนาจด้วย ม.44 เพื่อให้ทาง กกต
Gerrymandering,Doungchampa Spencer-Isenberg,เลือกตั้ง 62,เลือกตั้ง,Governor Gerry,การแบ่งเขตเลือกตั้ง